*Romeo kaj Julieto: la sceno de la tombo* (1790), Joseph Wright of Derby, oleo sur kanvaso, 70x95 coloj, Muzeo kaj artgalerio de Derby
***Romeo kaj Julieto: la sceno de la tombo*** (angle: ***Romeo and Juliet: the Tomb Scene***) estas pentraĵo farita de Joseph Wright of Derby, kompletigita en 1790, ekspoziciita en 1790 kaj 1791, montrita dum la Ekspozicio de Derby (1839) en la Meĥanika Instituto, kaj nun ekspoziciata en Muzeo kaj artgalerio de Derby. La pentraĵo elmontras la faman lerton pri noktaj kaj kandel-lumaj scenoj de Wright. Ĝi bildigas la momenton en *Romeo kaj Julieto* de Shakespeare kiam Julieto, surgenuanta apud la korpo de Romeo, aŭdas paŝon kaj eltiras ponardon por mortigi sin. La linio estas "Iea, bruo? Tiam mi estos mallonga. Ho feliĉa ponardo!"

Historio
--------

La ideo pri la pentraĵo venis al Wright en decembro 1776 kiam li proponis la pentraĵon de "Julieto vekiĝanta en la tombo". La komisio estis akceptita de John Boydell por sia "Shakespeare Galerio". Tamen la verko estis la kaŭzo de granda kverelo inter ambaŭ. Wright malkovris ke Boydell klasifikis la pentristojn kiujn li komisiis en du klasojn. Wright malkovris ke li estis asignita al la dua klaso. Li estis pagota 300 pundojn por unu pentraĵo kaj li estis afliktita malkovri ke kelkaj artistoj estis pagitaj ĝis mil pundoj. La protesto de Wright pli multe koncernis la damaĝon faritan al sia reputacio ol la malgajnon de enspezo.

*Interno de Meĥanika Instituto* (Ekspozicio de Derby (1839)) fare de Samuel Rayner. *Romeo kaj Julieto: la sceno de la tombo* estas videbla, ekspoziciita sur la malantaŭa muro, maldekstren
Boydell ne pripentis kaj kvankam la pentraĵo de Wright de Romeo kaj Julieto estis preta ĝustatempe, estis lia pentraĵo de *La Tempesto* (nun perdita) kaj pli modesta sceno de la Tempesto *La Vintra Fabelo* kiuj estis la kontribuo de Wright al galerio de Boydell. Wright restis kun sia pentraĵo kiu estas konsiderata kiel la plej bona el la tri kiujn li kreis por la galerio. Povas estis ke ekzistis alia malkonsento kiu kondukis al la kreado fare de James Northcote de naŭ per dekunu futojn pentraĵo de Romeo kaj Julieto sceno de la tombo por Boydell kiu estis tre bone akceptita de vizitantoj al la galerio.

Wright ekspoziciigis la pentraĵon en la Reĝa Akademio en 1790 sed li estis malkontenta dirante ke ĝi estis malbone prezentita pro ĝia malfrua alveno. Tamen Wright private sentis ke li estis malestimita de la Reĝa Akademio kaj estis feliĉa ekspozicii kvin pentraĵojn en la "Societo de Artistoj de Britio" (Society of Artists of Great Britain). Antaŭ ol la pentraĵo estis ekspoziciita en la Societo de Artistoj (Society of Artists) la sekvantan jaron ĝi estis reprilaborita fare de Wright sed ĝi ankoraŭ ne sukcesis vendiĝi. Estas ankaŭ sciate ke la pentraĵo estis inkluzivita en ekspozicio en la Meĥanika Instituto de Derby. La pentraĵo de Wright estis inkludita en pentraĵo de la *Interno de Meĥanika Instituto* (Ekspozicio de Derby (1839)) fare de Samuel Rayner. Estas pensite ke multaj el la pentraĵoj en la pentraĵo de Rayner venis el la kolekto de Joseph Strutt. Estas pensite ke multaj el la aliaj artefaktoj en la pentraĵo de Rayner aliris la fruan kolekton de Muzeo de Derby, sed pasis multaj jaroj antaŭ ol ĝi aliris la kolekton de Muzeo de Derby.

Rezulte de la kverelo de Wright kun Boydell la pentraĵo estis rifuzita kaj restis en la posedo de Wright. Ĝi estis vendota ĉe Christies en 1801 kaj en Derby en 1810, sed ĝi malsukcesis trovi aĉetanton. Ĝi estis aĉetita de la ekzekuciistoj de Wright kaj ĝi troviĝis en Oakes familio ekde 1883 ĝis ĝi estis aĉetita por Muzeoj de Derby por 33,250 pundoj en 1981.

Priskribo
---------

La pentraĵo estas 70 colojn alta kaj 95 larga kaj montras la faman lerton de Wright pri noktaj kaj kandel-lumigitaj scenoj. Li bildigas la momenton en *Romeo kaj Julieto* de Shakespeare kiam Julieto, surgenuanta apud la korpo de Romeo, aŭdas paŝon kaj eltiras la ponardon de Romeo. La linio de Julieto estas "Iea, bruo? Tiam mi estos mallonga. Ho feliĉa ponardo!" kaj estas dirita ĵus antaŭ ol Julieto mortigas sin Aldone al tiu pentraĵo, Muzeo de Derby ankaŭ posedas preparan studon faritan de Wright. Sur la studo li proponas la ŝanĝon kiun li faris al la pentraĵo kiam li movis la sarkofagon kaj ties niĉon dekstren. Wright estis provanta prigrandigi la dimension de la bildo de la lumigita muro. La gladiatora figuro de Julieto kun ŝiaj etenditaj brakoj altiris la okulon kaj la heroa morto de Romeo estis komparitaj al la desegno "Titio" de Mikelanĝelo.

Referencoj
----------

1. 1 2  Nicolson, Benedict.  (1968) *Joseph Wright of Derby: painter of light, Volume 1 p.155*. Paul Mellon Foundation for British Art, p. 295.
2. ↑  James Northcote, A Monument Belonging to the Capulets (1789) Arkivigite je 2011-07-19 per la retarkivo Wayback Machine, Shakespeare Illustrated
3. ↑  'Candidates for fame': the Society of Artists of Great Britain, 1760-1791, Matthew Hargraves, Yale University Press, 2005, 244 pages
4. 1 2  Modes, Derby Museum Catalogue
5. ↑  Allard, Sarah; Nicola Rippon.  (2003) *Goodey's Derby p.96*. Breedon Books, p. 157. ISBN 1 85983 379 9.
6. 1 2  Romeo and Juliet by Joseph Wright, Artfund.
7. ↑  Romeo and Juliet by Joseph Wright of Derby, Europeana
8. ↑  Act 5 scene 3, The Tragedy of Romeo and Juliet, William Shakespeare
9. ↑  Now in the Royal Collection, Royal Collection
10. ↑  Nicolson, Benedict.  (1968) *Joseph Wright of Derby: painter of light, Volume 1*. Paul Mellon Foundation for British Art, p. 295.

Eksteraj ligiloj
----------------

* Kategorio Romeo kaj Julieto: la sceno de la tombo en la Vikimedia Komunejo (Multrimedaj datumoj)

* Oficiala retejo de Muzeo kaj artgalerio de Derby Arkivigite je 2011-09-26 per la retarkivo UK Government Web Archive

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rMuzeo kaj artgalerio de Derby (Wikipedia:GLAM/Derby/Multilingual Challenge) |
| --- |
| Artistoj: | Francis Leggatt Chantrey • Ernest Ellis Clark • William John Coffee • Derby Sketching Club • Harold Gresley • Georg Holtzendorff • Alfred John Keene • Henry Lark Pratt • David Payne (artisto) • Ronald Pope • Samuel Rayner • Louise Rayner • Thomas Smith (Derby) • Ernest Townsend • George Turner (artisto) • Joseph Wright of Derby |
| Geologio: | Nigra marmoro de Ashford • John Farey, Sr. • William Richardson Linton • Matlokito • John Mawe • White Watson • John Whitehurst |
| Dekoraciarto: | Ĉambro de Bonnie Prince Charlie |
| Militista historio: | 9-a/12-a Reĝaj Lancistoj • William Goate • Robert Kells • Francis Octavius Grenfell • David Spence • *Generalo Johnson savanta vunditan francan oficiron* |
| Natura historio: | Hipopotamo de Allenton • The King of Rome • William Martin (naturalisto) • William Hunt Painter • Joseph Whittaker (botanikisto) |
| Pentraĵoj kaj desegnoj: | 

|  |  |
| --- | --- |
| Joseph Wright of Derby: | *Richard Arkwright* • *Filozofo preleganta pri sunsistema modelo* • *Indiana vidvino* • *Romeo kaj Julieta: la sceno de la tombo* • *Miravan* • *Alĥemiisto malkovranta fosforon* • *La tombo de Vergilio* • *La forĝista forĝejo* • *Truŝtopisto sur riverbordoj de Derwent* • *Filozofo je lamplumo* • *Samuel Ward (gustumisto)* • *La Kaptito (pentraĵo)* • *La Kaptita Reĝo* • *Thomas kaj Ann Borrow* |

 |
| Porcelano: | Porcelan-fabriko de Chelsea • Porcelano de Derby • Royal Crown Derby • Porcelano de Pinxton • Andrew Planche • William Billingsley (artisto) • William Duesbury |
| Britannia: | Kresvela kulturo • Derventio (Little Chester) • Romia fortreso de Strutts Park • Romia setlejo de la hipodromo de Derby • Boato el trunko de Hanson • Granda Vikinga Armeo • Tombejo de Heath Wood • Kastelo de Codnor • Kastelo de Duffield (Derbyshire) • Icknield Street • The Street (Derbyshire) • The Long Lane (Derbyshire) |
| Scienco kaj inĝenierarto: | Atlas Coelestis • Benjamin Vulliamy • Sunhorloĝo de Whitehurst & Son • QRpedia |
| Rilataj artikoloj: | 

|  |  |
| --- | --- |
| Organizaĵoj: | Andrew Handyside and Company • British Rail Research Division • Filozofia Societo de Derby • Ekspozicio de Derby (1839) |
| Homoj: | Alkmund de Derby • Peter Perez Burdett • D'Ewes Coke • Daniel Coke • William Cavendish, 6-a Duko de Devonshire • James Ferguson (1710-1776) • Richard Knill Freeman • Alfred Edward Goodey • Sir George Harpur Crewe, 8-a Baroneto • Llewellyn Jewitt • John Lombe • William Mundy (Markeaton) • Joseph Pickford • Washington Shirley, 5-a Grafo Ferrers • George Sorocold • Joseph Strutt (filantropo) • Charles Sylvester |

 |
| **Industria muzeo de Derby (Manufakturo Lombe) • Dom-muzeo de Pickford • Centra librejo de Derby** |

 |